Impresora 3D de bq na Cidade da Cultura de Galicia, Compostela
**BQ** (ás veces escrito como *bq*) é unha empresa española con sede en Las Rozas adicada ao deseño e venda de dispositivos electrónicos. O nome da empresa ven do seu primeiro produto, un lector electrónico chamado *booq*. En 2005 un grupo de estudantes de telecomunicacións crearon unha empresa adicada á importación e venda de memorias USB. Posteriormente a empresa entraría no negocio dos lectores electrónicos, primeiro como deseñador para outras marcas e posteriormente xa coa súa marca. A empresa comercializa e deseña teléfonos intelixentes fabricados na China.

Historia
--------

En 2003, seis estudantes de enxeñaría da E.T.S. de Enxeñeiros de Telecomunicación de Madrid da Universidade Politécnica de Madrid —Alberto Méndez, Rodrigo del Prado, David Béjar, Ravín Dhalani, Adán Muñoz e Iván Sánchez— coincidiron na asociación de alumnos *ITEM Consulting*. En 2005, estes estudantes, fundaron *MemoriasUSB*, unha empresa adicada á fabricación de chaves USB. Máis tarde pertencería ao holding empresarial StarTic Innovación.

### Libros electrónicos

En 2009, baixo a marca booq, lanzan o seu primeiro lector electrónico, o *booq* Classic. En 2010 a empresa materializouse como Mundo Reader S.L. froito da unión dos socios de Luarna e StarTic Innovación, adicada ao mundo dos lectores de libros dixitais. Luarna, dirixida por Antonio Quirós, foi a primeira editorial española 100% dixital.

En 2011, BQ comezou a deseñar e fabricar os primeiros lectores electrónicos das empresas Telefónica (*Movistar ebook bq*), Fnac (*Fnacbook*), e Casa del Libro (*bq Tagus|Tagus*). No segundo trimestre de 2011, BQ expandiu o seu negocio cara a Suramérica, abrindo sedes oficiais en Montevideo (Uruguai), e aínda que xa estaba no mercado portugués a través de socios, durante 2011 BQ comezou a estar presente en Portugal. Neste mesmo ano, o bq Cervantes foi *e-reader* máis vendido en España.

En 2012, BQ converteuse no deseñador e fabricante oficial das tabletas e lectores-e da empresa Fnac. Ademais, a empresa comezou a comercializar os lectores *Cervantes Touch* e *Cervantes Touch light*.

### Gama Aquaris 2013

En 2013 BQ comercializa o seu primeiro teléfono intelixente, chamado *Aquaris 4.5*, un terminal de gama media con 4,5 polgadas de pantalla, Dual SIM, cámara traseira de 8 megapíxeles e outra dianteira VGA, 4 GB de memoria interna, memoria RAM de 1 GB, un procesador ARM Dual Core Cortex A9 ata 1 GHz.

Tamén en 2013 BQ empeza a comercialización do *Aquaris 5.0*, un terminal cunha pantalla de 5 polgadas, Dual SIM, cámara traseira de 8 megapíxeles e outra dianteira VGA, e unha memoria RAM de 1 GB. Este inclúe ademais 16 GB de memoria interna, un procesador Quad Core Cortex A7 ata 1,2 GHz e con versión de Android 4.2 ''Jelly bean''.

Este mesmo ano lanzaron o *Aquaris 5 HD* con pantalla de 5 polgadas e resolución HD 720x1280, Dual SIM, cámara traseira de 8 megapíxeles e outra dianteira de 1,2 megapíxeles, 16 GB de memoria interna e 1 GB de memoria RAM, procesador Quad Core Cortex A7 ata 1,2 GHz; e o *Aquaris 5.7*, con pantalla de 5.7 e resolución 1929x1080, Dual SIM, cámara traseira de 13 megapíxeles e outra dianteira de 5 megapíxeles, unha memoria RAM de 2GB e 16 GB de memoria interna, cun procesador Quad Core Cortex A7 ata 1,5 GHz, 2 GB de RAM. Este dispositivo incluía unha batería Li-ion de 4000 mAh.

Notas
-----

1. ↑  Pascual, Alfredo (12 de decembro de 2012). "Bq, o cómo montar una tecnológica de éxito en España a base de vender llaves USB". *El Confidencial*. Arquivado dende o orixinal o 27 de decembro de 2013. Consultado o 7 de xaneiro de 2014.
2. ↑  Jaime Novoa (6 de maio de 2013). "Diseñado en Las Rozas, fabricado en China. La historia de Bq". *Xataka* (en castelán). Consultado o 7 de xaneiro de 2014.
3. ↑  Henriquez, Elena (12 de febreiro de 2013). "bq Aquaris, un androide de 4,5 pulgadas con doble SIM para el mercado español". *Engadget*. Arquivado dende o orixinal o 29 de maio de 2014. Consultado o 29 de maio de 2014.
4. ↑  Jiménez, Marimar (12 de novembro de 2013). "Bq planta cara a Apple y Samsung con sus tabletas y 'smartphones' con sello español". *Cinco Días*. Consultado o 7 de xaneiro de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***BQ*** |

### Ligazóns externas

* Páxina web da empresaArquivado 10 de abril de 2016 en Wayback Machine. *(en castelán)*
* bitloq web de programación

|  |  |
| --- | --- |
| Control de autoridades | 
* Wd: Q5475789
* WorldCat
* VIAF: 245877061

 |